2.1 ปัจจัยความเสี่ยง

 ปัจจัยเสี่ยงที่อาจส่งผลกระทบต่อการดำเนินงานของบริษัทและบริษัทย่อยที่มีนัยสำคัญ ได้แก่

(1) ความเสี่ยงจากการดำเนินงาน

เนื่องจากการดำเนินธุรกิจการให้บริการกำจัดกากอุตสาหกรรม
ผู้ให้บริการต้องเป็นผู้รับผิดชอบความเสียหายที่เกิดขึ้นตั้งแต่โรงงานของลูกค้าซึ่งเป็นแหล่งกำเนิดของเสียไปจนถึงการกำจัดในขั้นตอนสุดท้าย
บริษัทได้ตระหนักถึงความเสี่ยงดังกล่าวจึงได้กำหนดแนวทางในการดำเนินงานเพื่อควบคุมและป้องกันความเสี่ยง
ดังนี้

1)  ยึดมั่นและปฏิบัติตามมาตรการลดผลกระทบสิ่งแวดล้อมและมาตรการติดตามตรวจ

สอบผลกระทบสิ่งแวดล้อม ที่กำหนดไว้ในรายงานการวิเคราะห์ผลกระทบสิ่งแวดล้อม (EIA)
ที่ได้ผ่านความเห็นชอบจากสำนักงานนโยบายและแผนทรัพยากรธรรมชาติและสิ่งแวดล้อม
กระทรวงทรัพยากรธรรมชาติและสิ่งแวดล้อม

2)  ปฏิบัติงานให้เป็นไปตามระบบมาตรฐานการจัดการด้านสิ่งแวดล้อมเพื่อให้มั่นใจว่า

การปฏิบัติงานของบริษัทจะไม่ก่อให้เกิดผลกระทบต่อสิ่งแวดล้อมและชุมชน โดยในปี 2545
ศูนย์มาบตาพุดและศูนย์แสมดำได้รับการรับรองมาตรฐานการจัดการด้านสิ่งแวดล้อม ISO
14001จากสถาบัน RWTUV (Thailand) และปี 2546
ศูนย์มาบตาพุดและศูนย์แสมดำได้รับการรับรองมาตรฐานการจัดการด้านความปลอดภัย
อาชีวอนามัยและสิ่งแวดล้อม มอก. 18001 จากสถาบันรับรองมาตรฐานไอเอสโอ (สรอ.)

3)  กำกับดูแลการดำเนินงานให้เป็นไปตามกฎหมาย ระเบียบข้อบังคับ และนโยบาย

ของบริษัท ด้วยการจัดตั้ง คณะกรรมการบริหารระบบการจัดการ เพื่อทำหน้าที่กำกับดูแล
ติดตามและตรวจสอบการดำเนินงานของบริษัทให้เป็นไปตามกฎหมาย ระเบียบข้อบังคับ
และนโยบายของบริษัท

4)  จัดตั้งกองทุนคุ้มครองความเสียหายที่เกิดขึ้นอันเนื่องจากการดำเนินงานของบริษัท

เพื่อให้มั่นใจว่าผู้ที่ได้รับความเสียหายหรือได้รับผลกระทบอันเนื่องจากการดำเนินงานของบริษัทจะได้รับการเยียวยาแก้ไขและชดใช้
ความเสียหายที่เกิดขึ้น

  (2) ความเสี่ยงจากการกู้เงินอัตราดอกเบี้ยลอยตัว

การเปลี่ยนแปลงของอัตราดอกเบี้ยในอนาคต ย่อมจะส่งผลกระทบต่อการดำเนินงาน และ

กระแสเงินสดของบริษัท จากการที่บริษัทได้ทำสัญญาเงินกู้อัตราดอกเบี้ยลอยตัว
แต่เนื่องจากปัจจุบันตลาดการเงินมีสภาพคล่องที่ล้นระบบ
จึงทำให้อัตราดอกเบี้ยในตลาดขณะนี้ยังคงอยู่ในอัตราต่ำและมีแนวโน้มจะลดลงอีก
อย่างไรก็ดีบริษัทได้มีการติดตามภาวะการเคลื่อนไหวของอัตราดอกเบี้ยอย่างใกล้ชิด
บริษัทจึงคาดว่าจะไม่ได้รับผลกระทบหรือมีความเสี่ยงจากการเปลี่ยนแปลงของอัตราดอกเบี้ยแต่อย่างใด
นอกจากนี้แล้วบริษัทยังมีสัญญาที่จะสามารถชำระหนี้ก่อนกำหนดได้อีกด้วย

 (3) ความเสี่ยงด้านเครดิต 

ความเสี่ยงด้านเครดิต หมายถึง
ความเสี่ยงที่เกิดจากการที่คู่สัญญาไม่สามารถปฏิบัติตามสัญญาหรือข้อตกลงที่ทำไว้กับบริษัท
ในการบริหารความเสี่ยง บริษัทจะทำการวิเคราะห์ฐานะทางการเงิน ความสามารถในการชำระหนี้
และประวัติในการชำระหนี้ที่ผ่านมาของคู่ค้า โดยบริษัทกำหนดให้เครดิตในการชำระเงินภายใน 30
วัน นับตั้งแต่วันที่ระบุในใบเรียกเก็บเงิน ทั้งนี้หากล่าช้ากว่ากำหนดเวลาชำระเงินดังกล่าว
บริษัทจะคิดอัตราดอกเบี้ยร้อยละ 15 ต่อปี

(4) ความเสี่ยงด้านสภาพคล่อง 

ความเสี่ยงด้านสภาพคล่อง หมายถึง
ความเสี่ยงที่เกิดจากความเป็นไปได้ที่ลูกค้าไม่สามารถชำระหนี้ให้แก่บริษัทภายในกำหนดเวลา
โดยปกติบริษัทมีมาตรการในการบริหารความเสี่ยงด้านสภาพคล่องโดยทำการประเมินความสามารถทางการเงินของลูกค้าเป็นระยะๆ
และกำหนดระเบียบในการติดตามทวงถามหนี้เพื่อให้มีการเร่งรัดการชำระหนี้อย่างใกล้ชิด

(5) ความเสี่ยงจากการมีบริษัทคู่แข่ง

ปัจจุบันมีบริษัทที่ได้รับใบอนุญาตประกอบธุรกิจกำจัดกากอุตสาหกรรม หลายแห่ง
แต่อย่างไรก็ตามเมื่อพิจารณาจากความได้เปรียบในเชิงธุรกิจแล้ว
ถือได้ว่าบริษัทได้เปรียบกว่าคู่แข่งขันหลายประการ ได้แก่

1)  บริษัทได้รับรองมาตรฐานระบบ ISO14001 และมอก.18001 ซึ่งเป็นสิ่งสำคัญในการ

พิจารณาการส่งกากอุตสาหกรรมของโรงงานที่ได้รับการรับรองมาตรฐานอุตสาหกรรม

2)  บริษัท มีมาตรฐานการจัดการเทียบเท่ากับมาตรฐานของ EU และสหรัฐอเมริกา

3)  บริษัทมีกระทรวงอุตสาหกรรมเป็นผู้ถือหุ้นใหญ่ เป็นการเปิดโอกาสให้บริษัทเข้ามา

เป็นสถาบันในด้านบริหารสิ่งแวดล้อม

4)  บริษัทมีทีมฉุกเฉินที่มีประสิทธิภาพพร้อมให้บริการตลอด 24 ชั่วโมง

5)  บริษัทมีห้องปฏิบัติการวิเคราะห์ที่มีประสิทธิภาพและได้รับการขึ้นทะเบียนห้อง

ปฎิบัติการวิเคราะห์เอกชนจากกรมโรงงานอุตสาหกรรมอย่างถูกต้อง

6)  บริษัทมีบริการที่ครบวงจรมากกว่าเมื่อเปรียบเทียบกับบริษัทคู่แข่ง

7)  ลูกค้าให้การยอม และไว้วางใจในเรื่องการกำจัดและบำบัดกากอุตสาหกรรม

  แต่อย่างไรก็ตาม ความเสี่ยงที่อาจจะเกิดขึ้นจากการเพิ่มคู่แข่งขันในตลาดมากขึ้น ทำให้มี

โอกาสเกิด PRICE WAR

(6) ความเสี่ยงจากการที่มียอดขาดทุนสะสม

ณ วันที่ 31 ธันวาคม 2546 บริษัทมียอดขาดทุนสะสมเท่ากับ 68,178,685 บาท
บริษัทจึงไม่สามารถจ่ายเงินปันผลได้ในปี 2546 และบริษัทจะเริ่มพิจารณาจ่ายเงินปันผลได้
เมื่อบริษัทสามารถล้างขาดทุนสะสมที่มีอยู่ได้ก่อน